****

**KRITÉRIA A OSTATNÉ PODMIENKY PRIJÍMACIEHO KONANIA NA ŠTUDIUM NA ŠKOLSKÝ ROK 2025/2026 V OBCHODNEJ AKADÉMII TREBIŠOV**

Prijímacie konanie sa koná v súlade s §§ 62 – 68 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov, v súlade so zákonom č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov, §§ 29 a 31 zákona č. 61/2015 Z. z. o odbornom vzdelávaní a príprave a o zmene a doplnení niektorých zákonov, v súlade so  zákonom č. 71/1967 Z. z. o správnom konaní v znení neskorších predpisov a doplnkov.

**I. Podmienky prijímacieho konania**

Riaditeľka školy po prerokovaní v pedagogickej rade dňa 13.11.2023 vydáva kritériá prijatia na štúdium na školský rok 2025/2026 v Obchodnej akadémií Trebišov.

**EDUID školy: 100016552**

**Študijný odbor:** 6317 M obchodná akadémia

Do prvého ročníka štvorročného vzdelávacieho programu môže byť prijatý uchádzač, ktorý podľa § 62 ods. 1 zákona 245/2008 Z. z. (školský zákon) získal nižšie stredné vzdelanie, splnil podmienky prijímacieho konania a nie je žiakom inej strednej školy a ktorého zákonní zástupcovia v prípade prijatia potvrdia nástup na štúdium v stanovenom termíne..

**II. Kritéria prijatia uchádzača bez prijímacej skúšky**

Bezprijímacej skúšky budú prijatí uchádzači, ktorí v celoslovenskom testovaní žiakov 9. ročníka základnej školy dosiahli úspešnosť najmenej 80% v každom predmete samostatne. Na základe splnenia požadovanej úspešnosti v T9, bude uchádzačovi pridelený maximálny počet bodov, ktoré môže uchádzač za prijímaciu skúšku získať.

**III.** **Kritériá prijatia uchádzača na základe prijímacej skúšky**

1. Žiaci budú prijímaní na základe výsledkov prijímacej skúšky zo slovenského jazyka a literatúry a z matematiky. Testy obsahujú učivo podľa platných osnov pre ZŠ, v súlade so ŠVP pre 2. stupeň základných škôl ISCED 2.
2. **Prijímacia skúška zo slovenského jazyka a literatúry** pozostáva z písomného testu. Čas trvania skúšky je 60 minút. Žiak môže získať max. 40 bodov.
3. **Prijímacia skúška z matematiky** pozostáva z písomného testu. Čas trvania skúšky je 60 minút. Žiak môže získať max. 40 bodov.
4. Žiak môže získať najviac 80 bodov: 40 bodov za slovenský jazyk a literatúru a 40 bodov za matematiku.

Za úspešné vykonanie písomnej prijímacej skúšky sa považuje dosiahnutie minimálne 20 bodov v každom predmete.

1. **Zohľadnenie študijných výsledkov**

Pri prijímaní žiakov na štúdium budú zohľadnené študijné výsledky. Za prospech na základnej škole budú pridelené body za priemerný prospech z koncoročnej klasifikácie za 8. ročník a z polročnej klasifikácie za 9. ročník základnej školy nasledovne:

|  |  |
| --- | --- |
| **Priemerný prospech** | **Počet bodov** |
| 1.00 - 1.50 | 40 |
| 1.51 - 2.00 | 30 |
| 2.01 - 2.50 | 20 |
| 2.51 - 3.00 | 10 |

Za toto kritérium môže žiak získať maximálne 80 bodov.

1. **Výsledné hodnotenie**

Výsledné hodnotenie je súčtom získaných bodov za písomnú formu prijímacích skúšok a za študijné výsledky zo ZŠ. Uchádzač môže získať maximálne 160 bodov. Podľa počtu získaných bodov bude zostavené poradie tých uchádzačov, ktorí sa zúčastnia prijímacej skúšky.

7. **V prípade rovnosti bodov o poradí uchádzača rozhodne postupnosť krokov:**

1. uprednostnenie žiaka so zmenenou pracovnou schopnosťou podľa rozhodnutia posudkovej komisie sociálneho zabezpečenia,
2. výsledkov písomnej formy prijímacích skúšok zo slovenského jazyka a literatúry a z matematiky z učiva podľa platných osnov pre ZŠ, v súlade so ŠVP pre 2. stupeň základných škôl ISCED 2,
3. študijných výsledkov na konci 8. ročníka a konci 1. polroka 9. ročníka,
4. v prípade, že nie je možné rozhodnúť podľa bodov a – c, bude uprednostnený žiak s lepšou známkou z matematiky na konci 8. ročníka.

**IV. Ostatné podmienky prijímacieho konania**

Na základe rozhodnutia Košického samosprávneho kraja a schválenej úpravy počtu žiakov prvého ročníka v dennej forme štúdia Ministerstvom školstva, vedy, výskumu a športu SR riaditeľka školy prijme na štúdium do 1. ročníka v školskom roku 2025/2026 do odboru 6317 M obchodná akadémia (údaj bude zverejnený po schválení MŠVVaŠ SR).

***Termíny prijímacích skúšok***

V zmysle § 65 ods. 1 zákona č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov, riaditeľka školy po prerokovaní v pedagogickej rade školy dňa 13. novembra 2023 určuje termíny konania prijímacích skúšok:

Prvé kolo: **1. termín – 30. apríl 2025** (streda)

**2. termín – 5. máj 2025** (pondelok)

  Druhé kolo: **17. jún 2025** (utorok), pričom oznam o konaní  druhého kola  bude

zverejnený do 31. mája 2025.

***Priebeh a organizácia prijímacieho konania***

1. Prijímacie skúšky sa uskutočnia v budove Obchodnej akadémie, Komenského 3425/18, Trebišov.
2. Prijímacia skúška sa bude konať zo slovenského jazyka a literatúry a z matematiky. Písomné skúšky sú 60 minútové s prestávkou 10 minút medzi testami. Žiak môže používať len písacie a rysovacie potreby a kalkulačku.
3. Na zabezpečenie prípravy, priebehu a spracovania výsledkov prijímacích skúšok a na posúdenie študijných predpokladov uchádzačov riaditeľka zriaďuje prijímaciu komisiu ako svoj poradný orgán.
4. Do prvého ročníka štvorročného vzdelávacieho programu  **môže byť prijatý uchádzač**, ktorého riadne vyplnená prihláška na štúdium bude **doručená riaditeľke  školy do 20. marca 2025.**
5. Riaditeľka školy doručí uchádzačom pozvánky na prijímacie skúšky najneskôr päť dní pred

termínom ich konania. V pozvánke bude uvedený číselný kód uchádzača a doplňujúce

informácie o organizácií prijímacích skúšok.

1. Riaditeľka školy rozhodne a odošle uchádzačovi bez prijímacej skúšky rozhodnutie o prijatí najneskôr 7 dní pred termínom konania prijímacích skúšok.
2. Výsledky prijímacieho konania budú zverejnené **16. 05. 2025** na výveske školy a na webovom sídle školy [www.oatrebisov.edupage.org](http://www.oatrebisov.edupage.org) v súlade so zákonom NR SR č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov. Zoznam obsahuje poradie uchádzačov s vopred prideleným číselným kódom zoradených podľa celkového počtu bodov získaných pri prijímacom konaní a informáciu, či uchádzač vykonal prijímaciu skúšku úspešne alebo neúspešne.
3. Riaditeľka školy rozhodne o prijatí alebo neprijatí žiaka na štúdium v Obchodnej akadémii Trebišov na základe výsledkov prijímacieho konania a **doručí rozhodnutie** zákonnému zástupcovi žiaka alebo plnoletému žiakovi cez informačný systém základnej školy napr. EduPage, poštou alebo do elektronickej schránky najneskôr do **17. mája 2025**. V rozhodnutí budú uvedené ďalšie informácie o postupe zápisu, resp. o odvolaní proti rozhodnutiu.
4. **Uchádzač** alebo **zákonný zástupca** neplnoletého uchádzača **písomne potvrdí strednej škole prijatie na vzdelávanie** v termíne **od 17. 05. 2025 do 21. 05. 2025** elektronicky zo školského informačného systému  alebo v listinnej podobe s podpisom 2 zákonných zástupcov, resp. jedného s vyhlásením o zastupovaní  osobne do podateľne školy.
5. Ak zákonný zástupca uchádzača o štúdium v určenom termíne nedoručí potvrdenie o nastúpení žiaka na štúdium alebo potvrdenie o nenastúpení žiaka na štúdium, riaditeľka školy na uvoľnené miesto vydá rozhodnutie o prijatí ďalšiemu uchádzačovi, ktorý nasleduje v poradí uchádzačov neprijatých pre nedostatok miesta za predpokladu, že zákonný zástupca podá v zákonnej lehote odvolanie voči rozhodnutiu o neprijatí. Proti rozhodnutiu o neprijatí je možné odvolať sa v lehote do piatich dní odo dňa doručenia rozhodnutia riaditeľke školy (podľa § 68 ods. 4 školského zákona)..
6. Nedoručenie potvrdenia o nastúpení alebo nenastúpení žiaka sa považuje za nezáujem o štúdium na strednej škole a rozhodnutie, ktorým bol žiak prijatý sa stáva neplatné (podľa § 68 ods. 3 školského zákona).
7. **Prijímacie konanie na nenaplnený počet miest** sa uskutoční **17. júna 2025**. **Uzávierka evidencie prihlášok** na štúdium **pre 2. kolo je 9. júna 2025. Riaditeľka školy zverejní** na výveske školy a na webovom sídle školy **zoznam uchádzačov** podľa výsledkov prijímacieho konania **20. júna 2025**. **Riaditeľka školy odošle rozhodnutie o prijatí do 20.** **júna 2025**.
8. **Uchádzač** alebo **zákonný zástupca** neplnoletého uchádzača **písomne potvrdí strednej škole prijatie na vzdelávanie**  **do** **25. júna 2025** prostredníctvom informačného systému základnej školy napr. EduPage, odoslaním naskenovaného tlačiva na emailovú adresu: [skola@oatv.edu.sk](mailto:skola@oatv.edu.sk), poštou na adresu školy: Obchodná akadémia, Komenského 3425/18, 075 42 Trebišov alebo do elektronickej schránky školy. Rozhodujúci je dátum doručenia potvrdenia Obchodnej akadémii Trebišov.
9. Uchádzačovi, ktorý sa zo závažných dôvodov nemôže zúčastniť na prijímacej skúške v riadnych termínoch, určí riaditeľka školy náhradný termín najneskôr v poslednom týždni augusta. Dôvod neúčasti na prijímacej skúške oznámi zákonný zástupca neplnoletého uchádzača riaditeľke školy najneskôr v deň konania prijímacej skúšky do 8:00 hod. Riaditeľka školy v takom prípade rezervuje miesto v počte žiakov, ktorých prijíma do prvého ročníka.
10. Z dôvodu operatívneho kontaktovania zákonného zástupcu žiaka je potrebné uviesť v prihláške na štúdium na strednú školu a na potvrdenie o nastúpení žiaka na štúdium alebo potvrdenie o nenastúpení žiaka na štúdium **telefonický kontakt zákonného zástupcu alebo emailový kontakt.**

**Poznámka**

1. V prípade žiakov so špeciálnymi výchovno-vzdelávacími potrebami (ŠVVP) sa postupuje v súlade s § 65 ods. 2 zákona 245/2008 Z. z., podľa ktorého sa forma prijímacej skúšky pre žiaka určuje s prihliadnutím na jeho diagnózu, pričom sa vychádza z odporúčaní školského poradenského zariadenia, v starostlivosti ktorého je uchádzač evidovaný. O úpravu formy prijímacej skúšky pre žiaka so ŠVVP spolu s prihláškou požiada jeho zákonný zástupca na základe písomných odporúčaní a aktuálnej správy školského zariadenia výchovného poradenstva a prevencie. Žiaci budú mať predĺžený čas na vykonanie prijímacej skúšky z určených predmetov podľa druhu a stupňa zdravotného znevýhodnenia.
2. Zákonným zástupcom žiakov so zdravotne ťažkým postihnutím, prípadne s inými vývinovými poruchami učenia odporúčame pred podaním prihlášky na štúdium v Obchodnej akadémií Trebišov prekonzultovať možnosť štúdia vzhľadom na zdravotný stav dieťaťa s riaditeľkou školy a s výchovnou poradkyňou.

**Kritériá prijatia na štúdium budú zverejnené:**

[**www.oatrebisov.edupage.org**](http://www.oatrebisov.edupage.org)

Trebišov 13. novembra 2023

Ing. Marcela Rabatinová

riaditeľka